b'\n_START_ARTICLE_\nTaunus\n_START_PARAGRAPH_\nTaunus je nizko gozdnato pogorje v nem\xc5\xa1kih zveznih de\xc5\xbeelah Hessen in Porenje - Pfal\xc5\xa1ka. Najvi\xc5\xa1ji vrh je 878 m visok Gro\xc3\x9fer Feldberg. Druga ve\xc4\x8dja vrhova sta Kleiner Feldberg (825 m) in Altk\xc3\xb6nig (798 m)._NEWLINE_Pogorje je znano po geotermalnih vrelcih in mineralnih vodah, ki so neko\xc4\x8d zelo privla\xc4\x8dili evropsko aristokracijo. Po njem se imenuje tudi avtomobil Ford Taunus.\n_START_SECTION_\nZgodovina\n_START_PARAGRAPH_\nPreko Taunusa je potekal rimski limes. V Saalburgu je restavriran rimski castellum, v katerem je muzej._NEWLINE_Po padcu limesa leta 259/260 so se regiji naselili Alemani, kar dokazuje nekaj njihovih pokopali\xc5\xa1\xc4\x8d na ju\xc5\xbenih obronkih Taunusa (Eschborn). Po bitki pri Tolbiaku (Z\xc3\xbclpichu) okoli leta 500 je Taunus postal del frankovske zveze germanskih plemen._NEWLINE_V preteklih stoletjih je zaradi svojih zdravilnih vro\xc4\x8dih vrelcev postal slaven med evropskimi aristokrati. Najbolj znana zdravili\xc5\xa1\xc4\x8da so bila Bad Homburg vor der H\xc3\xb6he, Bad Schwalbach (nekdani Langenschwalbach), ki je omenjen \xc5\xbee v 16. stoletju, Bad Ems, ki je zdravili\xc5\xa1\xc4\x8de od 17. stoletja, in Bad Weilbach. Trenutno so najbolj znani Wiesbaden, Bad Homburg vor der H\xc3\xb6he, Bad Nauheim in Bad Soden am Taunus.'